MT Il-Ġurnal Uffiċjali tal-Unjoni Ewropea C 141/21

Pubblikazzjoni ta’ applikazzjoni skont l-Artikolu 50(2)(a) tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel

(2016/C 141/09)

Din il-pubblikazzjoni tikkonferixxi d-dritt ta’ oppożizzjoni għall-applikazzjoni skont l-Artikolu 51 tar-Regolament (UE) Nru 1151/2012 tal-Parlament Ewropew u tal-Kunsill (1).

DOKUMENT UNIKU

“ORIEL SEA SALT”

Nru UE: IE-PDO-0005-01318 – 26.2.2015

DPO ( X ) IĠP ( )

1. Isem/ismijiet

“Oriel Sea Salt”

2. Stat Membru jew Pajjiż Terz

L-Irlanda

3. Deskrizzjoni tal-prodott agrikolu jew tal-oġġett tal-ikel

3.1. Tip ta’ prodott

Klassi 2.6. Melħ

3.2. Deskrizzjoni tal-prodott li għalih japplika l-isem f’(1)

“Oriel Sea Salt” huwa l-isem mogħti lill-melħ tal-baħar prodott mill-bajja ta’ Port Oriel, Clogherhead, Drogheda, County Louth, l-Irlanda. Huwa melħ tal-baħar fin, abjad kristallin u bla addittivi. Il-granuli tiegħu jitkejlu f’“um” li hija l-kejl ta’ “mikrometru”. Id-daqs ta’ 90 % tal-granuli huwa bejn 90 u 500 um filwaqt li l-10 % li jifdal ikun bejn 500 um u 1 000 um. Jinħass kważi bħal trab. Dan id-daqs (bil-maqlub tal-laqx jew tal-kristalli kbar) jippermetti l-melħ tal-baħar li jippenetra l-ikel aktar malajr billi jinħall u jinfirex fl-ikel mingħajr reżistenza.

Il-melħ tal-baħar għandu togħma mielħa kkonċentrata. It-togħma la hija pikkanti u lanqas morra, minħabba l-fatt li l-melħ jiġi prodott f’sistema magħluqa taħt pressjoni li tiżgura li l-melħ tal-baħar qatt ma jiġi f’kuntatt mal-arja, mal-ħamrija jew mal-bnedmin sakemm joħroġ mis-sistema lest biex jiġi ppakkjat. Dan jiżgura li l-“Oriel Sea Salt” ikun melħ tal-baħar verġni perfett bħala ingredjent minħabba d-daqs uniku tal-granuli tiegħu, il-konsistenza tiegħu u t-togħma armonjuża tiegħu. Il-profil qawwi tat-togħma tiegħu ġie kkonfermat f’testijiet indipendenti fl-għama tat-togħma u tal-konsistenza u huwa tali li jippermetti li l-ammont ta’ melħ tal-baħar użat bħala ingredjent fil-prodotti tal-ikel jitnaqqas anki sa 30 %.

L-“Oriel Sea Salt” għandu kulur abjad kristallin naturali u għalhekk ma jkunx hemm bżonn li jiġi maħsul jew imlaħlaħ. Minħabba f’hekk, ikun hemm preżenza aktar konsistenti ta’ minerali naturali tal-baħar bħall-manjeżju, il-potassju u sa 65 mikrominerali. (Il-ħasil tal-melħ tal-baħar huwa komuni meta jinġabar fil-beraħ jew mis-salini).

Iċ-Ċertifikat ta’ Analiżi għall-“Oriel Sea Salt” huwa bejn ± 10 % tat-tabella ta’ hawn taħt.

Analiżi tal-Oriel Sea Salt Ittestjar: ICP MS Oriel Sea Salt mg/kg NaCl Klorur tas-sodju Aktar minn 88 % tal-piż H2O Ilma Anqas minn 5 % Ca Kalċju Anqas minn 5 mg/kg Mg Manjeżju 500 mg – 800 mg/kg K Potassju Anqas minn 3 000 mg/kg Cu Ram Anqas minn 2,0 mg/kg Zn Żingu Anqas minn 2,0 mg/kg Cr Kromju Anqas minn 1,3 mg/kg Ni Nikil Anqas minn 0,5 mg/kg Pb Ċomb Anqas minn 0,4 mg/kg Mn Manganiż Anqas minn 0,1 mg/kg Cd Kadmju Anqas minn 0,04 mg/kg Fe Ħadid Traċċa P Fosfru Traċċa B Boron Traċċa Co Kobalt Traċċa Hg Merkurju Traċċa

3.3. Għalf (għall-prodotti li joriġinaw mill-annimali biss) u materja prima (għall-prodotti pproċessati biss)

Melħ tal-baħar estratt b’mod naturali mill-Baħar Irlandiż.

3.4. Passi speċifiċi tal-produzzjoni li jridu jsiru fiż-żona ġeografika ddefinita

Passi tal-produzzjoni u tal-proċess:

Il-proċessi kollha tal-produzzjoni, tal-evaporazzjoni, tas-separazzjoni u tal-kristallizzazzjoni jsiru fiż-żona denominata, f’kundizzjonijiet ikkontrollati u ssorveljati biex jiżguraw il-konsistenza tal-prodotti finali. Dan jinkludi:

— L-ippompjar u l-filtrazzjoni tal-ilma baħar minn sistema ta’ filtrazzjoni.

— Il-konċentrazzjoni tal-imluħa f’sistema magħluqa taħt pressjoni.

— Il-kristallizzazzjoni tal-melħ tal-baħar f’sistema magħluqa taħt pressjoni.

— Il-produzzjoni ta’ kristalli fini tal-melħ tal-baħar.

3.5. Regoli speċifiċi dwar it-tqattigħ, it-taħkik, l-ippakkjar, eċċ. tal-prodott li l-isem japplika għalih

—

3.6. Regoli speċifiċi dwar it-tikkettar tal-prodott li għalih qed tirreferi d-denominazzjoni

—

4. Deskrizzjoni fil-qosor taż-żona ġeografika

Port Oriel, Clogherhead, jinsab fuq in-naħa tal-Majjistral ta’ Clogher Head, li tisporġi ‘l barra f’baħar fond ħafna. Iż-żona speċifika demarkata tibda mill-iktar ponta fin-Nofsinhar ta’ Clogher Head b’Latitudni = 53.79497 (Tramuntana), Lonġitundi= -6.21778 (Punent), Latitudni = 53°47′42″ (Tramuntana), Lonġitundi = 6°13′04″ (Punent) sal-iktar ponta fit-Tramuntana ta’ Dunany Point Latitudni = 53.86144 (Tramuntana), Lonġitundi = -6.23838 (Punent), Latitudni = 53°51′41″ (Tramuntana), Lonġitundi = 6°14′18″ (Punent). Distanza ta’ 5 mili nawtiċi li jinsabu fiż-Żoni ta’ Produzzjoni Kklassifikati għall-Molluski Bivalvi Ħajjin ta’ Dundalk Bay, bil-Kodiċi taż-Żona LH-DB-DB, kif maħruġ mill-Awtorità għall-Protezzjoni tas-Sajd fil-Baħar.

5. Rabta maż-żona ġeografika

Il-melħ tal-baħar huwa karatteristiku tal-oriġini tiegħu fit-togħma u fid-dehra tiegħu. Bħalma l-għeneb jiġu affettwati mit-territorju u mit-temp, l-Oriel Sea Salt jiġi affettwat mill-kurrenti tal-ilma fond, mill-indafa, mill-kontenut tal-minerali u mill-purità tal-ilma f’dan il-post u mill-proċessi użati biex jagħmlu, jippreservaw u jirfinaw dawn il-karatteristiċi.

Il-ġbir tal-melħ tal-baħar f’dan ir-reġjun imur lura sekli sħaħ. Dan li ġej kuwa kwotazzjoni mill-County Louth Archaelogical & Historical Journal. “On 28th January 1667 Viscount Dungannon leased a parcel of land lying neere ye towne of Carlingforde for erection of saltworks to Colonel Cooke of Chiswick in Middlesex as a salt manufacturer” (Fit-28 ta’ Jannar 1667, il-Viskonti Dungannon kera porzjon ta’ art viċin il-belt ta’ Carlingforde għall-bini ta’ impjant tas-salini għall-Kurunell Cooke ta’ Chiswick f’Middlesex bħala manifattur tal-melħ). Għal mijiet ta’ snin, Port Oriel kien sinonimu ma’ ilmijiet tas-sajd abbundanti u l-abitanti jistadu għall-ħut tal-fond direttament mill-blat u mill-port. Il-melħ kien ingredjent essenzjali fil-preservazzjoni tal-ħut li jinħatt l-art fil-port għall-konsum, għall-ħżin u għat-trasport sussegwenti lejn is-suq. {pt mp 16 pm qrib Newry Street fuq il-mappa tal-1797 ukoll kellha impjant tas-salini fuqha, u ġew irrekordjati wkoll fatti lokali dokumentati li jagħtu dettalji tas-sieqja tal-melħ}.

Il-Kurrent tal-Golf jitla’ mal-kosta tal-Punent tal-Irlanda u meta jiltaqa’ mal-ilmijiet iktar kesħin tal-baħar Norveġiż idur mal-art li tisporġi “l barra fit-Tramuntana u fil-Grigal sad-destinazzjoni finali tiegħu, ħames mili nawtiċi lil hinn mill-bajja f’Port Oriel. F’dan l-istadju, il-kurrent jispiċċa hekk kif jiltaqa” mal-ilmijiet kbar li joħorġu mix-xmara Boyne (it-tieni l-ikbar xmara fl-Irlanda).

Port Oriel, jinsab fuq in-naħa tal-Majjistral ta’ Clogher Head, li tisporġi “l barra direttament f’baħar fond ħafna. Fit-testijiet, is-salinità f’dawn l-ilmijiet hija komparabbli ma” dik li normalment tinstab biss fl-ilma baħar fond. Din is-salinità għolja ġiet marbuta mal-kurrenti tal-baħar fond mhux tas-soltu tal-Kurrent tal-Golf fiż-żona. L-ilma f’Port Oriel dejjem ġie ttestjat b’densità ta’ bejn 3,5 % u 3,6 % li hija konsistenti ma’ ibħra aktar fondi.

L-ilmijiet ta’ Port Oriel ġew ikklassifikati b’mod konsistenti għal ħafna snin li għandhom kwalità internazzjonali tal-frott tal-baħar ta’ Grad “A”, l-aktar puri tal-baħar, minn The Marine Institute of Ireland. Il-ġbir ta’ molluski bivalvi, gandoffli, granċijiet, awwisti u razor fish huwa negozju dinamiku fil-Bajja ta’ Port Oriel u l-madwar u din l-abbudanza tal-frott tal-baħar tikkontribwixxi wkoll għall-kwalità għolja u għall-kontenut tal-minerali fl-ilma. Tabilħaqq, dan ir-reġjun jinsab ukoll fiż-Żoni ta’ Produzzjoni Kklassifikati għall-molluski bivalvi ħajjin ta’ Dundalk Bay 2014, bil-Kodiċi taż-Żona LH-DB-DB, kif maħruġ mill-Awtorità għall-Protezzjoni tas-Sajd fil-Baħar għall-Bivalvi (Clams u Razor Fish).

Il-kwalitajiet tal-“Oriel Sea Salt” huma marbuta direttament mal-kurrenti tal-baħar fond mhux tas-soltu fil-post ġeografiku, mal-kontenut għoli ta’ minerali li normalment ma jkunux jinstabu f’ilmijiet daqshekk baxxi u minħabba l-Kurrenti tal-Golf u l-movimenti tal-marea li jiċċaqalqu madwar il-kosta tat-Tramuntana tal-Irlanda għal ġol-bajja ikbar ta’ Dundalk u konsegwentement ġol-bajja ta’ Port Oriel. Dan l-ilma bi kwalità għolja u b’kontenut għoli ta’ minerali mbagħad jiġi miġbur u raffinat permezz tal-proċess użat fejn ma jintmessx mill-arja, mill-ħamrija jew mill-bniedem sakemm joħroġ, abjad kristallin, mhux maħsul u rikk fil-minerali. Dan jipproduċi melħ tal-baħar bi granuli fini.

Sommarju:

Il-melħ tal-baħar huwa karatteristiku tal-oriġini tiegħu b’relazzjoni diretta mas-salinità, mal-kwalità u mad-densità tal-minerali fl-ilma. Dan hu rifless fil-granuli fini, fit-togħma intensa u fil-kontenut ogħli ta’ minerali tal-“Oriel Sea Salt”.

Referenza għall-pubblikazzjoni tal-ispeċifikazzjoni

(it-tieni subparagrafu tal-Artikolu 6(1) ta’ dan ir-Regolament)

http://www.agriculture.gov.ie/gi/pdopgitsg-protectedfoodnames/products/

(1) ĠU L 343, 14.12.2012, p. 1.